钦定古今图书集成/明伦汇编/氏族典/第201卷 > 《郑樵通志》 > 高谧
## 钦定古今图书集成/明伦汇编/氏族典/第201卷 > 《郑樵通志》 > 高谧

按《魏书高湖传》：“湖子谧，字安平，有文武才度。天安中，
以功臣子召入禁中，除中散，专典秘阁，肃勤不倦。高
宗深重之，拜秘书郎。显祖之御宁光宫也，谧恒侍讲
读，拜兰台御史，寻转治书，掌摄内外，弹纠非法，当官
而行，无所畏避，甚见称赏。延兴二年九月卒，时年四
十五。太昌初，追赠使持节、使中都督寿徐齐济兖五”
州诸军事、骠骑大将军、太尉公、青州刺史，谥武贞公。